Սյունիքի մարզպետ Սուրեն Խաչատրյանը, ում վստահվեց կամրջի բացման պատիվը, նշեց, որ ՀՀ կառավարության որոշմամբ Գորիսում զբոսաշրջության զարգացումը խթանելու համար ընդարձակ ծրագիր է կազմվել, ըստ որի՝ «ճանաչողական և կրթական-մշակութային զբոսաշրջության համար իբրև կենտրոններ են վերցրվել Սյունիքի մարզի Տաթև, Խնձորեսկ, Հալիձոր, Քարահունջ գյուղերը, որտեղ ավելի լավ են պահպանված անցյալից եկող, ոչ նյութական ժառանգության մաս կազմող Գորիսի շրջանին բնորոշ ավանդույթները, կենցաղը, բարբառը, խոհանոցը», և այս առումով Խնձորեսկի ճոճվող կամրջի կաուցումը առաջին քայլերից մեկն է: Ըստ նրա՝ Սյունիքի յուրաքանչյուր անկյունը կարող է խթանել մարզում զբոսաշրջության զարգացմանը, եթե նման նախաձեռնություններն ավելի շատ լինեն, եւ մարզպետը պատրաստակամություն հայտնեց աջակցել դրանց իրականացմանը: